PATVIRTINTA

Plungės Senamiesčio mokyklos direktoriaus

20 m. d. įsakymu Nr. V

**VAIZDO DUOMENŲ TVARKYMO PLUNGĖS SENAMIESČIO MOKYKLOJE TAISYKLĖS**

# SKYRIUS BENDROSIOS NUOSTATOS

1. Vaizdo duomenų tvarkymo Plungės Senamiesčio mokykloje taisyklių (toliau – Taisyklės) tikslas – reglamentuoti Plungės Senamiesčio mokyklos vykdomą vaizdo stebėjimą, siekiant užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo, kitų įstatymų bei teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
2. Duomenų valdytojas – Plungės Senamiesčio mokykla (toliau – Mokykla)*.*
3. Šiose Taisyklėse vartojamos sąvokos:

3.1. **Mokyklos darbuotojai** – Mokyklos darbuotojai, dirbantys pagal darbo sutartis. 3.2. **Trečiasis asmuo** – fizinis asmuo, kuris nėra duomenų subjektas, kurio tapatybę tiesiogiai arba netiesiogiai galima nustatyti pagal vaizdo įraše užfiksuotų vaizdo duomenų apimtį (asmens veidą, ūgį, transporto priemonės valstybinį numerį ir pan.).

* 1. **Vaizdo duomenų įrašymo įrenginiai** – serveriai ir (arba) Mokyklos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.
  2. **Vaizdo įrašas** – šiose Taisyklėse nurodytomis vaizdo stebėjimo kameromis užfiksuoti ir serveriuose ir (arba) vaizdo duomenų įrašymo įrenginiuose išsaugoti vaizdo duomenys.
  3. **Vaizdo stebėjimas** – vaizdo duomenų, susijusių su fiziniu asmeniu (toliau – vaizdo duomenys), tvarkymas naudojant šiose Taisyklėse nurodytas vaizdo stebėjimo kameras, nepaisant to, ar šie duomenys yra išsaugomi duomenų laikmenoje.
  4. **Vaizdo stebėjimo sistema** – serveriai ir (arba) vaizdo duomenų įrašymo įrenginiai, vaizdo stebėjimo kameros ir duomenų laikmenos, kuriose 1 mėnesį saugomi vaizdo duomenys.

# SKYRIUS VAIZDO STEBĖJIMO TIKSLAS IR APIMTIS

1. Vaizdo stebėjimo tikslas – užtikrinti Mokyklos darbuotojų ir kitų asmenų, kurie lankosi Mokykloje, saugumą, šių asmenų ir Mokyklos turto saugumą bei tvarką.
2. Vaizdo duomenis fiksuoja 34 vnt. vidaus kamerų ir 18 vnt. lauko kamerų. Lauko kameros fiksuoja įėjimus į Mokyklos patalpas ir visą perimetrą aplink Mokyklos pastatą bei teritoriją. Vidaus kameros fiksuoją vaizdą laiptinėse, koridoriuose, I ir II aukšto fojė, aktų bei sporto salėse, valgykloje. 6. Mokyklos pastato vidaus patalpų ir lauko teritorijos vaizdo stebėjimo kameros turi judesio jutiklius, tad įrašo vaizdą tik tą kuriame judėjo objektai, o stebint realiu laiku vaizdo stebėjimas yra nenutrūkstantis.

7. Draudžiama vykdyti vaizdo stebėjimą patalpose, kuriose duomenų subjektas pagrįstai tikisi absoliučios privatumo apsaugos ir kur toks stebėjimas žemintų žmogaus orumą (pavyzdžiui, tualetuose ir pan.).

# SKYRIUS DUOMENŲ VALDYTOJO TEISĖS, PAREIGOS

1. Duomenų valdytojas turi šias teises:
   1. rengti ir priimti vidaus teisės aktus, reglamentuojančius vykdomą vaizdo stebėjimą;
   2. spręsti klausimus dėl vaizdo duomenų teikimo.
2. Duomenų valdytojas turi šias pareigas:
   1. užtikrinti Reglamente (ES) 2016/679, Lietuvos Respublikos asmens duomenų teisinės apsaugos įstatyme, kituose teisės aktuose, reglamentuojančiuose asmens duomenų tvarkymą, nustatytų asmens duomenų tvarkymo reikalavimų laikymąsi;
   2. užtikrinti asmens duomenų saugumą ir įgyvendinti tinkamas organizacines ir technines asmens duomenų saugumo priemones.

# SKYRIUS VAIZDO DUOMENŲ TEIKIMAS IR DUOMENŲ GAVĖJAI

1. Teisės aktų nustatytais atvejais ir tvarka Mokykla teikia savo tvarkomus vaizdo duomenis teisėsaugos institucijoms. Prašyme turi būti nurodytas vaizdo duomenų naudojimo tikslas, teikimo bei gavimo teisinis pagrindas ir prašomų pateikti vaizdo duomenų apimtis.
2. Sprendimą dėl vaizdo duomenų teikimo priima Mokyklos direktorius ar jo įgaliotas atsakingas asmuo.

# SKYRIUS. ORGANIZACINĖS IR TECHNINĖS ASMENS DUOMENŲ SAUGUMO PRIEMONĖS

1. Užtikrinant vaizdo duomenų saugumą, įgyvendinamos šios organizacinės ir techninės asmens duomenų saugumo priemonės:
   1. užtikrinama prieigos prie vaizdo duomenų apsauga, valdymas ir kontrolė;
   2. prieiga prie vaizdo duomenų gali būti suteikta tik tam asmeniui, kuriam vaizdo duomenys yra reikalingi jo funkcijoms vykdyti;
   3. su vaizdo duomenimis galima atlikti tik tuos veiksmus, kuriems atlikti naudotojui yra suteiktos teisės;
   4. užtikrinama asmens duomenų apsauga nuo neteisėto prisijungimo prie vietinio tinklo elektroninių ryšių priemonėmis.
2. Visus vaizdo duomenis turi teisę tvarkyti Mokyklos IT specialistas, atsakingas už vaizdo stebėjimo sistemos techninę priežiūrą ir vaizdo duomenų perkėlimą.
3. Susipažinti su savo vaizdo duomenimis turi teisę visi Mokyklos darbuotojai, kurie, turi laikytis asmens duomenų apsaugą reglamentuojančiuose teisės aktuose nustatytų reikalavimų.
4. Mokyklos darbuotojas, tvarkantis vaizdo duomenis, privalo:
   1. laikytis pagrindinių asmens duomenų tvarkymo ir saugumo reikalavimų, įtvirtintų

Reglamente (ES) 2016/679, Asmens duomenų tvarkymo taisyklėse, šiose Taisyklėse ir kituose teisės aktuose; 15.2. užtikrinti, kad į vaizdo stebėjimo kameromis fiksuojamą erdvę nepatektų gyvenamoji patalpa ir (arba) jai priklausanti privati teritorija ar įėjimas į ją, išskyrus įstatymų numatytus atvejus, bei patalpos, kuriose duomenų subjektas pagrįstai tikisi absoliučios privatumo apsaugos ir kur toks stebėjimas žemintų žmogaus orumą;

* 1. laikytis šiose Taisyklėse nustatytų organizacinių ir techninių asmens duomenų saugumo priemonių, kad būtų užkirstas kelias netyčiniam ar neteisėtam vaizdo duomenų sunaikinimui, praradimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose ir (ar) laikmenose esančius vaizdo duomenis;
  2. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, naudojant visus turimus techninius resursus;
  3. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis asmeniui, kuris nėra įgaliotas tvarkyti vaizdo duomenų;
  4. nedelsdamas pranešti Mokyklos direktoriui apie bet kokią įtartiną situaciją, kuri gali kelti grėsmę Mokyklos tvarkomų vaizdo duomenų saugumui.

1. Mokyklos darbuotojai privalo į Mokyklos patalpas, kuriose yra vaizdo duomenų įrašymo įrenginių, neįleisti pašalinių asmenų ir, pastebėję vaizdo stebėjimo sistemos veikimo sutrikimus, nedelsdami informuoti Mokyklos administraciją.
2. Vaizdo duomenų kopijos nėra daromos.
3. Vaizdo duomenų įrašymo įrenginiuose vaizdo stebėjimo kamerų užfiksuoti vaizdo duomenys skaitmeniniu būdu įrašomi į šių įrenginių vidinius kietuosius diskus. 18 vnt. lauko vaizdo kamerų ir 34 vnt. vidaus kamerų vaizdo įrašai saugomi kietajame diske, kuris yra vaizdo įrašymo įrenginyje. Įrašymo įrenginiai automatiškai ištrina seniausius vaizdo įrašus, o į atsilaisvinusią vietą įrašo naujus pagal atminties kiekį. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

# SKYRIUS DUOMENŲ SUBJEKTO TEISIŲ ĮGYVENDINIMO TVARKA

1. Duomenų subjektas turi šias teises:
   1. gauti informaciją apie duomenų tvarkymą;
   2. susipažinti su duomenimis;
   3. reikalauti ištrinti duomenis („teisė būti pamirštam“), jei vaizdo duomenys yra saugomi ilgiau nei šiose Taisyklėse nustatytą saugojimo terminą;
   4. apriboti duomenų tvarkymą;
   5. nesutikti su duomenų tvarkymu.
2. Teisė gauti informaciją apie duomenų tvarkymą:
   1. Asmenys, kurie nėra Mokyklos darbuotojai ir kurių vaizdo duomenys gali būti tvarkomi vykdant vaizdo stebėjimą, apie vykdomą vaizdo stebėjimą yra informuojami:
      1. priklijuojant lipdukus prieš patenkant į Mokyklos patalpas ar teritoriją, kurioje vykdomas vaizdo stebėjimas. Informacinės lentelės ir (arba) lipdukai turi būti matomi prieš patenkant į vaizdo stebėjimo zoną;
      2. informacinėse lentelėse ir (arba) lipdukuose nurodant bent šią informaciją: apie vykdomą vaizdo stebėjimą, Mokyklos pavadinimą, kontaktinę informaciją (adresą, elektroninio pašto adresą ir (arba) telefono numerį), vaizdo duomenų tvarkymo tikslą, nuorodą į informacijos šaltinį, kur būtų galima gauti detalesnę informaciją apie vykdomą vaizdo stebėjimą (t. y. Reglamento (ES) 2016/679 13 straipsnio 1 ir 2 dalyse nurodytą informaciją, 15–22 ir 34 straipsniuose nustatytų duomenų subjektų teisių įgyvendinimo tvarką ir kt., pavyzdžiui, nuoroda į interneto svetainę, kontaktinis telefonas ar kt.); informacinės lentelės (lipduko) pavyzdinė forma nustatyta šių Taisyklių priede; 20.1.3. informacija apie tai, kad vykdomas vaizdo stebėjimas, pateikiama visais atvejais, nepriklausomai nuo to, kad kai kuriose tam skirtose vietose vaizdo stebėjimas tuo metu nėra vykdomas (pavyzdžiui, vaizdo stebėjimo kamera veikia ne visą laiką, veikia nustatytu periodiškumu ir pan.).
3. Teisė susipažinti su duomenimis:
   1. Pagal duomenų subjekto prašymą susipažinti su savo vaizdo duomenimis duomenų subjektui prašomi vaizdo duomenys gali būti pateikiami sudarant galimybę Mokyklos patalpose peržiūrėti vaizdo įrašą ir (arba) pateikiant vaizdo įrašo kopiją Mokyklos išorinėje duomenų laikmenoje ar nuotrauką, jei vaizdo duomenys yra saugomi.
   2. Įgyvendinant duomenų subjekto teisę susipažinti su savo vaizdo duomenimis, turi būti užtikrinama trečiųjų asmenų teisė į privatų gyvenimą. Duomenų subjektui susipažįstant su vaizdo įrašu, jeigu jame matomi tretieji asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą (pavyzdžiui, vaizdo įraše matomas transporto priemonės valstybinis numeris), šie vaizdai turi būti retušuoti ar kitais būdais panaikinama galimybė identifikuoti trečiuosius asmenis arba, jei įmanoma, turi būti gaunamas rašytinis šių asmenų sutikimas dėl jų vaizdo duomenų pateikimo duomenų subjektui. Jei nėra galimybės įgyvendinti šiame Taisyklių punkte nurodytų priemonių, užtikrinančių trečiųjų asmenų teisę į privatų gyvenimą, vaizdo duomenys duomenų subjektui neteikiami.

# SKYRIUS MOKYKLOS DARBUOTOJŲ ATSAKOMYBĖ

1. Mokyklos darbuotojai pasirašytinai supažindinami su šiomis Taisyklėmis ir taip įsipareigoja laikytis jų bei kitų asmens duomenų tvarkymo reikalavimus nustatančių teisės aktų.
2. Už Taisyklių nuostatų pažeidimą Mokyklos darbuotojams taikoma įstatymuose numatyta atsakomybė.

# SKYRIUS BAIGIAMOSIOS NUOSTATOS

24. Taisyklės skelbiamos Mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_

Vaizdo duomenų tvarkymo

Plungės Senamiesčio mokykloje taisyklių priedas

**(Informacinės lentelės (lipduko) pavyzdinė forma)**

**SIEKIANT UŽTIKRINTI ASMENŲ IR TURTO SAUGUMĄ,**

**VIEŠĄJĄ TVARKĄ**

**VYKDOMAS VAIZDO STEBĖJIMAS**

**PLUNGĖS SENAMIESČIO MOKYKLA**

Minijos g.

, Plungė, tel. (8 448) 71696

5

Išsamesnė informacija:

telefonu

(

8

448


)

71

696 arba el. paštu

info

@senamiesciomokykla.lt



\_\_\_\_\_\_\_\_\_\_\_\_\_\_\_\_\_\_\_\_